Carcar

Ang  Carcar  ikaupat nga klaseng dakbayan nahimutang sa probensya sa Sugbo, Pilipinas. Adunay kinatibok-an gidak-on nga 116.78 kilometros quadrado ug nahimutang unang distrito. 
Sumala sa census ni acting 2010, dunay 107,323 katawo. Ang gitudlo nga kodigo postal mao ang 6019.

Nahimutangan 
Ang lungsod sa Carcar nahimutang 40 ka kilometro gikan sa Dakbayan sa Sugbo.

Nahimutang sa habagatan-sidlakang bahin sa lalawigan sa Sugbo, ang dakbayan nag-atubang sa Cebu Strait. Sa amihanan sa lungsod makaplagan ang lungsod sa San Fernando; sa sidlakan ang Cebu Strait; sa habagatan ang Sibonga; ug sa kasadpan ang mga lungsod sa Barili ug Aloguinsan.

Kasaysayan

Pagtangtang sa Pagkadakbayan 
Ang Carcar gitangtangan sa estado sa pagkadakbayan, uban sa 15 pa ka mga bag-ohayng dakbayan, human gipaboran sa Korte Suprema sa Pilipinas ang petisyon  nga gihikay sa League of Cities of the Philippines, diin mideklara sa cityhood law (RA 9436) isip dilikonstitusyonal. Sumala sa korte, wala makab-ot ang mga gikinahanglang kriteriya sa pagkadakbayan.

Mga barangay 
Ang Carcar may 15 ka mga barangay

Turismo 
Ang Carcar ilado sa mga nagkadaiyang produkto sama sa sapatos, ampaw, bocarillo, letson, chicharon ug uban pa. Ilado usab kini tungod sa halapad nga kaagi sa kultura og kasaysayan, busa nabunyagan nga Heritage Town of Cebu. Ang mga antigong mga balay mao karon ang sentro sa turismo, lakip na ang simbahan ni Sta. Catalina sa Alexandria nga gitukod niadtong 1624.

Mga iladong Carcaranon 
 Msgr. Teofilo Camomot, arsobispo
 Romulo Galicano, pintor
 Martino Abellana, pintor
 Dr. Ramon Abellana, kompositor og eskultor
 Maximiano Noel, kongresman
 Sheryn Mae Regis, mang-aawit
 Marcel M. Navarra, manunulat

Mga AM transmiter 
 DYMR 576 kHz (Philippine Broadcasting Service)

Mga sumpay sa gawas
 e-LGU 

Mga lungsod ug dakbayan sa Sugbo